smcproject/ml-wiki-sentences huggingface dataset:
ഹാരി പോട്ടർ എന്ന നോവൽ സമാഹാരത്തിൻറെ മലയാള പരിഭാഷ എഴുതിയിരിക്കുന്നത് Dr. രാധിക സി. നായർ ആണ്.
Harry Potter and the Philosopher's Stone എന്ന ഇംഗ്ലീഷ് നോവലിന്റെ മലയാളം പേര് ഹാരി പോട്ടറും രസായനക്കല്ലും എന്നാണ്.
ഹാരി പോട്ടർ ആന്റ് ദ ഓർഡർ ഓഫ് ദ ഫീനിക്സ് ഇംഗ്ലീഷ് വിലാസം https://ml.wikipedia.org/wiki/Harry_Potter_and_the_Order_of_the_Phoenix
ജെ.കെ. റൗളിങ് എഴുതിയ ഹാരി പോട്ടർ പരമ്പരയിലെ അഞ്ചാമത്തെ പുസ്തകമാണ് ഹാരി പോട്ടർ ആന്റ് ദി ഓർഡർ ഓഫ് ദ ഫീനിക്സ് .
2003 , ജൂൺ 23 -നാണ് പ്രസിദ്ധീകരിക്കപ്പെട്ടത്.
പരമ്പരയിലെ ഏറ്റവും ദൈർഘ്യമേറിയ പുസ്തകമാണിത്.
ലോകവ്യാപകമായി ഇതിന്റെ 5.5 കോടി പതിപ്പുകൾ വിറ്റഴിഞ്ഞിട്ടുണ്ട് .
ഈ പുസ്തകത്തെ ആധാരമാക്കി ഇതേ പേരിൽത്തന്നെ ഒരു ചലച്ചിത്രവും പുറത്തിറങ്ങിയിട്ടുണ്ട്.
2007 -ലാണ് അത് പുറത്തിറങ്ങിയത്.
ഹാരി കെല്ലർ ഇംഗ്ലീഷ് വിലാസം https://ml.wikipedia.org/wiki/Harry_Kellar
പത്തൊൻപതാം നൂറ്റാണ്ടിന്റെ അന്ത്യത്തിലും ഇരുപതാം നൂറ്റാണ്ടിന്റെ പ്രാരംഭത്തിലും ബൃഹത്തായ സ്റ്റേജ് ഷോകൾ അവതരിപ്പിച്ചിരുന്ന ഒരു അമേരിക്കൻ മാന്ത്രികനായിരുന്നു ഹാരി കെല്ലർ (ജീവിതകാലം : ജൂലൈ 11, 1849 - മാർച്ച് 10, 1922).
ഹാരി കെല്ലർ, ഹാരി ഹൌഡിനിയുടെ മുൻഗാമിയും റോബർട്ട് ഹെല്ലറുടെ സമകാലികനും ഇസയ്യ ഹ്യൂഗസ് എന്ന മാന്ത്രികന്റെ കീഴിൽ പരിശീലനം നേടിയ അദ്ദേഹത്തിന്റെ പിൻഗാമിയുമായിരുന്നു.
"അമേരിക്കൻ മാന്ത്രികരുടെ മേധാവി" എന്ന് പലപ്പോഴു വിശേഷിപ്പിക്കപ്പെട്ടിരുന്ന അദ്ദേഹം അഞ്ച് ഭൂഖണ്ഡങ്ങളിൽ വ്യാപകമായി മാന്ത്രികവിദ്യകൾ അവതരിപ്പിച്ചുത.
അദ്ദേഹത്തിന്റെ ഏറ്റവും അവിസ്മരണീയമായ വേദിയിലെ മായാജാലവിദ്യകളിലൊന്ന് യഥാർത്ഥത്തിൽ ജോൺ നെവിൽ മാസ്‌ക്ലിൻ കണ്ടുപിടിച്ചതും പിന്നീട് ഹാരി ബ്ലാക്ക്സ്റ്റോൺ സീനിയർ അവതരിപ്പിച്ചിരുന്നതുമായ "ലെവിറ്റേഷൻ ഓഫ് പ്രിൻസസ് കർണാക് " എന്ന് പരസ്യം ചെയ്യപ്പെട്ട, ഒരു പെൺകുട്ടി അന്തരീക്ഷത്തിൽ തങ്ങിനിൽക്കുന്നതായ ജാലവിദ്യയായിരുന്നു .
"ബ്ലൂ റൂം" ഉൾപ്പെടെ അദ്ദേഹത്തിന്റെ പല മായാജാല വിദ്യകളും സെറ്റുകളും നിർമ്മിച്ചിരുന്ന മാർട്ടിങ്ക മാജിക് കമ്പനിയുടെ ഒരു ദീർഘകാല ഇടപാടുകാരനായിരുന്ന അദ്ദേഹം.
ബഹുഭൂരിപക്ഷം മാന്ത്രികരുടേയും കാര്യത്തിലെന്നപോലെ, കെല്ലറുടെ ആദ്യകാല ജീവിതവും സ്ഥിരീകരിക്കാൻ കഴിയുന്നതല്ല.
പെൻ‌സിൽ‌വാനിയയിലെ ഈറിയിൽ ജർമ്മൻ കുടിയേറ്റക്കാർക്ക് ജനിച്ച അദ്ദേഹത്തിന്റെ യഥാർത്ഥ പേര് ഹെൻ‌റിക് കെല്ലർ എന്നായിരുന്നു.
അദ്ദേഹത്തെ ചിലപ്പോൾ ഹെൻറി എന്ന് വിളിക്കാറുണ്ടായിരുന്നുവെങ്കിലും പിന്നീട് അത് ഹാരി എന്നാക്കി മാറ്റി.
കുട്ടിക്കാലത്ത് "ചിക്കൻ‌" പോലെയുള്ള അപകടകരമായ ഗെയിമുകൾ കളിക്കാൻ കെല്ലർ ഇഷ്ടപ്പെട്ടിരുന്നു.
കെല്ലർ ഒരു ഔഷധക്കടക്കാരന്റെ കീഴിൽ പരിശീലനം നേടുകയും വിവിധ രാസ മിശ്രിതങ്ങൾ ഉപയോഗിച്ച് പതിവായി പരീക്ഷണങ്ങൾ നടത്തുകയും ചെയ്തു.
ഒരു അവസരത്തിൽ, കെല്ലർ തന്റെ തൊഴിലുടമയുടെ ഔഷധശാലയുടെ തറയിൽ ഒരു ദ്വാരം വീഴ്ത്തി.
മാതാപിതാക്കളുടെ ക്രോധത്തെ ഭയന്ന കെല്ലർ ഒരു ട്രെയിനിൽ കയറിപ്പോകുകയും ഒരു നാടോടിയായി അലയുകയും ചെയ്തു.
അന്ന് അദ്ദേഹത്തിന് കേവലം പത്ത് വയസ്സ് പ്രായം മാത്രമേ ഉണ്ടായിരുന്നുള്ളൂ.
പിന്നീട് ന്യൂയോർക്കിൽ നിന്നുള്ള ബ്രിട്ടീഷ് വംശജനായ ഒരു മതകാര്യ മന്ത്രിയുമായി കെല്ലർ ചങ്ങാത്തം സ്ഥാപിച്ചു.
ഒരു മന്ത്രിയാകാനായി പഠനം നടത്തിയാൽ കെല്ലറെ ദത്തെടുക്കാനും അദ്ദേഹത്തിന്റെ വിദ്യാഭ്യാസത്തിന് പണം നൽകാനും അദ്ദേഹം സന്നദ്ധനായിരുന്നു.
ഒരു സായാഹ്നത്തിൽ " ദി ഫാകിർ ഓഫ് അവ " എന്നറിയപ്പെട്ടിരുന്ന നാടോടി മാന്ത്രികനായിരുന്ന ഇസിയയ്യ ഹാരിസ് ഹഗ്ഗെസിന്റെ മാന്ത്രിക പ്രകടനം കാണാനിടയായ കെല്ലർക്ക് ആ ഷോയ്ക്ക് ശേഷം ഉടൻ തന്നെ വേദിയിലേക്ക് പോകാനുള്ള അഭിനിവേശം ആരംഭിച്ചു.
അദ്ദേഹം പിന്നീട് ഹൌഡിനിയോട് പറഞ്ഞു, "ഞാൻ വളരെ അസ്വസ്ഥനായി, മാന്ത്രികതയെക്കുറിച്ചുള്ള പുസ്തകങ്ങൾ വിലകൊടുത്തു വാങ്ങുകയും, ഒടുവിൽ എന്റെ സുഹൃത്തും ഗുണഭോക്താവുമായിരുന്ന വ്യക്തിയെ വിട്ടുപോകുകയും ചെയ്തു".
ന്യൂയോർക്കിലെ ബഫല്ലോയിലെ ഒരു കൃഷിയിടത്തിൽ ജോലി ചെയ്യുന്നതിനിടയിൽ, ഒരു സഹായിയെ തിരയുന്നതിനായി ഹഗ്ഗെസ് പത്രത്തിൽ നൽകിയ പരസ്യത്തിന് അദ്ദേഹം മറുപടി നൽകി.
താമസിയാതെ കെല്ലർ അയാളുടെ സാഹായിയായി നിയമിതനാകുകയും പതിനാറാമത്തെ വയസ്സിൽ മിഷിഗണിലെ ഡൺകിർക്കിൽ തന്റെ ആദ്യത്തെ ഒറ്റയ്ക്കുള്ള പ്രകടനം നടത്തുകയും അതൊരു ദുരന്തമായി കലാശിച്ചതോടെ കെല്ലർ ഹ്യൂസിനൊപ്പം സഹായിയായി വീണ്ടും ജോലിക്ക് പോകുകയും ചെയ്തു.
രണ്ട് വർഷത്തിന് ശേഷം, മികച്ച പ്രകടനങ്ങളുമായി കെല്ലർ വീണ്ടും ശ്രമിച്ചുവെങ്കിലും, മോശം സാമ്പത്തിക അവസ്ഥയിലായിരുന്നതിനാൽ, ആദ്യകാല കരിയറിൽ പലപ്പോഴും ഷോയ്ക്കായി ഉപകരണങ്ങൾ കടം വാങ്ങുന്നതും കടം കൊടുത്തവരിൽനിന്ന് ഒഴിഞ്ഞുമാറുന്നതും ഉൾപ്പെട്ടിരുന്നു.
ഔദ്യോഗിക ജീവിതം കെല്ലറുടെ പ്രസിദ്ധമായ ശിരഛേദവും തല വായുവിൽ ഒഴുകിനടക്കൽ ആഭിചാരവും.
കെല്ലറുടെ "ലെവിറ്റേഷൻ ഓഫ് പ്രിൻസസ് കർണാക്"
1869 ൽ ഇറാ എറാസ്റ്റസ് ഡാവൻപോർട്ട്, വില്യം ഹെൻറി ഡാവൻപോർട്ട്, വില്യം ഫേ എന്നിവരടങ്ങുന്ന സ്റ്റേജ് അദ്ധ്യാത്മവാദികളുടെ "ദ ഡെവൻപോർട്ട് ബ്രദേഴ്‌സ് ആൻഡ് ഫേ" എന്നറിയപ്പെട്ടിരുന്ന ഒരു കൂട്ടായ്മയോടൊത്തു പ്രവർത്തിക്കാൻ തുടങ്ങി.
പിന്നീട് കെല്ലറും ഫേയും ഡാവൻപോർട്ടുകളുമായി പിരിഞ്ഞ് മധ്യ, തെക്കേ അമേരിക്കയിലൂടെ ഒരു "ലോക പര്യടനം" ആരംഭിച്ച 1873 വരെയുള്ള നിരവധി വർഷങ്ങൾ കെല്ലർ അവരോടൊപ്പം പ്രവർത്തിച്ചിരുന്നു.
മെക്സിക്കോയിൽ അവർക്ക് 10,000 ഡോളർ (ഇന്നത്തെ കണക്കുകളിൽ 221,000 ഡോളർ) സമ്പാദിക്കാൻ കഴിഞ്ഞു.
1875 ൽ റിയോ ഡി ജനീറോയിൽ ഡോം പെഡ്രോ രണ്ടാമൻ ചക്രവർത്തിക്ക് മുന്നിൽ മാജിക് അവതരിപ്പിച്ചതോടെ ഈ പര്യടനം അവസാനിച്ചു.
തുടർന്ന്, ഇംഗ്ലണ്ടിലെ ഒരു പര്യടനത്തിലേക്കുള്ള യാത്രാമധ്യേ, കെല്ലറും ഫേയും  സമുദ്ര യാത്ര ചെയ്യുകയായിരുന്ന ബോയ്നേ എന്ന കപ്പൽ, ബിസ്കേ ഉൾക്കടലിൽവച്ച് മുങ്ങി.
കെല്ലറുടെ ഉപകരണങ്ങളും വസ്ത്രങ്ങളും ഒപ്പം കപ്പലിലെ സ്വർണവും വെള്ളിയും പരുക്കൻ വജ്രങ്ങളും അടങ്ങിയ ചരക്കുകളും മുങ്ങിപ്പോയി.
കപ്പൽഛേദത്തിനുശേഷം കെല്ലറിന് തന്റെ ചുമലിൽ സൂക്ഷിച്ചിരുന്ന വസ്ത്രങ്ങളും ധരിച്ചിരുന്ന ഒരു വജ്ര മോതിരവും മാത്രമേ അദ്ദേഹത്തിന്റെ കയ്യിൽ അവശേഷിച്ചിരുന്നുള്ളൂ.
അതിനുശേഷം, ന്യൂയോർക്കിലെ അദ്ദേഹത്തിന്റെ ബാങ്കർമാർ അദ്ദേഹം നിർദ്ധനനായ വിവരത്തിനു സന്ദേശമയച്ചു.
പണത്തിനായി അലഞ്ഞു നിരാശനായ കെല്ലർ തന്റെ വജ്ര മോതിരം വിൽക്കുകയും ഡേവൻപോർട്ടിൽ വീണ്ടും ചേരാൻ സന്നദ്ധനായ ഫേയുമായി പിരിയുകയും ചെയ്തു.
ജോൺ നെവിൽ മാസ്കെലിനെയുടേയും ജോർജ് ആൽഫ്രഡ് കുക്കിന്റേയും ഈജിപ്ഷ്യൻ ഹാൾ എന്ന വിളിക്കപ്പെട്ടിരുന്ന തീയേറ്റർ സന്ദർശിച്ചശേഷം ഒരിടത്തു സ്ഥിരമായിരുന്ന് ഇന്ദ്രജാലം അവതരിപ്പിക്കുകയെന്ന ആശയത്തിൽ അദ്ദേഹം ആകൃഷ്ടനായി.
മാസ്‌കെലിനെയും കുക്കും അവതരിപ്പിച്ചിരുന്ന  ജാലവിദ്യകൾ അദ്ദേഹത്തിന് വളരെ ഇഷ്ടമായിരുന്നു.
അവിടെ ഫ്രഞ്ച് മാന്ത്രികനായിരുന്ന ബ്യൂട്ടിയർ ഡി കോൾട്ട 'ദി വാനിഷിംഗ് ബേർഡ്കേജ്' അവതരിപ്പിക്കുകയും, കെല്ലർ ഈ വിദ്യ സ്വായത്തമാക്കേണ്ടതാണെന്നു തീരുമാനിക്കുകയും തന്റെ കയ്യിൽ അവശേഷിക്കുന്ന പണം ഈ ജാലവിദ്യ അദ്ദേഹത്തിൽനിന്ന് വിലകൊടുത്തു വാങ്ങാൻ ചെലവഴിക്കുകയും ചെയ്തു.
ജൂനിയസ് സ്പെൻസർ മോർഗനിൽ നിന്ന് (ജെ.പി. മോർഗന്റെ പിതാവ്) 500 ഡോളർ അദ്ദേഹം കടം വാങ്ങുകയും, ബ്രസീലിലായിരിക്കുമ്പോൾ നടത്തിയ ബാങ്ക് ഇടപാടിൽ നിന്ന് തന്റെ പണം വീണ്ടെടുക്കാൻ ശ്രമിക്കുന്നതിനായി അമേരിക്കയിലേക്ക് മടങ്ങിപ്പോകുകയും ചെയ്തു.
ബ്രസീലിൽ നിന്നുള്ള മെയിൽ ഇടപാടുകൾ മന്ദഗതിയിലാണെന്ന് അറിഞ്ഞതിനാൽ അദ്ദേഹത്തിന് തന്റെ 3,500 ഡോളർ മുഴുവൻ വീണ്ടെടുക്കാൻ കഴിഞ്ഞു.
ഈ പണമുപയോഗിച്ച് ഇംഗ്ലണ്ടിലെ മാസ്കെലിനെയുടേയും കുക്കിന്റേതുമായി സമാനമായ ഒരു "ട്രൂപ്പ്" ആരംഭിക്കുക മാത്രമല്ല, പുതിയ തിയേറ്ററിന് ഈജിപ്ഷ്യൻ ഹാൾ എന്നുതന്നെ പേരിടുകയും ചെയ്തു.
1878-ൽ കെല്ലർ ഇംഗ്ലണ്ടിലേക്ക് മടങ്ങുകയും 12,000 ഡോളർ പുതിയ ഉപകരണങ്ങൾ വാങ്ങാൻ നിക്ഷേപിക്കുകയും ചെയ്തു.
അതിൽ മാസ്‌ക്ലൈനിന്റെ ചീട്ടുകളി സംബന്ധമായ വിദ്യയായ "സൈക്കോ"യും ഉൾപ്പെട്ടിരുന്നു.
തെക്കേ അമേരിക്കയിലെ നിരാശാജനകമായ ഒരു പര്യടനത്തിനുശേഷം, കെല്ലർ തന്റെ ശേഷിക്കുന്ന ഷോകൾ റദ്ദാക്കി ന്യൂയോർക്കിലേക്ക് മടങ്ങി.
എത്തിച്ചേരുന്നതിന് തൊട്ടുമുമ്പ്, മാന്ത്രികൻ റോബർട്ട് ഹെല്ലറുടെ മരണത്തെക്കുറിച്ച് കെല്ലറിനോട് പറയപ്പെട്ടു.
കെല്ലർ ഹെല്ലറുടെ വ്യക്തിത്വ അവകാശങ്ങൾ ലംഘിച്ചുവെന്ന് ദ ന്യൂയോർക്ക് സൺ പത്രം ആരോപിച്ചു.
ഹെല്ലറുടെ പേരിന്റെ അനുകരണം സ്വീകരിച്ച് ഹെല്ലർ ബാക്കിവച്ചുപോയ പ്രശസ്തിയിൽനിന്നു നേട്ടം കൊയ്യാനാണ് കെല്ലർ ലക്ഷ്യമിടുന്നതെന്ന് ലേഖനം തുടർന്നു പറഞ്ഞു.
ഇത് അസാധാരണമായ ഒരു നടപടിയല്ല.
തന്റെ പേര് എല്ലായ്പ്പോഴും "ഇ" ഉള്ള കെല്ലർ ആയിരുന്നുവെന്നും ഹെല്ലറുമായി ആശയക്കുഴപ്പത്തിലാകാതിരിക്കാൻ യഥാർത്ഥത്തിൽ വർഷങ്ങൾക്കുമുമ്പുതന്നെ ഇത് മാറ്റിയിട്ടുണ്ടെന്നും തെളിയിക്കാൻ കെല്ലർ ശ്രമിച്ചു.
സ്വന്തം പേരായ വില്യം ഹെൻറി പാമറിൽ നിന്ന് ഹെല്ലർ തന്റെ പേര് മാറ്റിയിട്ടുണ്ടെന്നും അദ്ദേഹം ചൂണ്ടിക്കാട്ടി.
പൊതുജനങ്ങൾ അദ്ദേഹത്തോട് ഇപ്പോഴും സ്വീകാര്യത പുലർത്തിയിരുന്നില്ല, കെല്ലർ ഒടുവിൽ അമേരിക്കയിൽ തുടരാനിരിക്കുന്ന ഷോകൾ റദ്ദാക്കുകയും ബ്രസീലിലേക്ക് മടങ്ങുകയും ചെയ്തു.
1882 ലെ മറ്റൊരു ലോക പര്യടനത്തിനുശേഷം, കെല്ലർ ഓസ്‌ട്രേലിയയിലെ മെൽബണിൽ വീണ്ടും മാന്ത്രിക പ്രകടനം നടത്തുകയും സ്റ്റേജിനു പിന്നിൽ തന്റെ ഓട്ടോഗ്രാഫിനായി കാത്തുനിന്ന ആരാധികയായ ഇവാ ലിഡിയ മെഡ്‌ലിയെ കാണുകയും ചെയ്തു.
തന്റെ യാത്രാവേളകളിൽ എഴുത്തുകുത്തുകൾ നടത്താമെന്ന് അദ്ദേഹം കെല്ലർക്ക് വാക്കുകൊടുത്തു.
അടുത്ത അഞ്ച് വർഷത്തേക്ക് അവർ പരസ്പരം കത്തുകൾ കൈമാറിയിരുന്നു.
പെൻ‌സിൽ‌വാനിയയിലെ ഫിലഡൽ‌ഫിയയിൽ ചെസ്റ്റ്നട്ട് സ്ട്രീറ്റിലെ ഒരു പഴയ കെട്ടിടം വാടകയ്ക്ക് എടുത്തശേഷം 1884 ഡിസംബറിൽ കെല്ലർ തന്റെ ഈജിപ്ഷ്യൻ ഹാളിന്റെ പതിപ്പ് ആരംഭിച്ചു.
264 പ്രകടനങ്ങൾക്ക് ശേഷം 1885 ജൂൺ 24 ന് കെല്ലർ തിയേറ്റർ അടച്ചുപൂട്ടി.
കെല്ലർ വിട്ടുപോയതിനുശേഷം ഈ തിയേറ്റർ കത്തിനശിച്ചു.
കെല്ലർ അമേരിക്കയിൽ പ്രകടനം നടത്തുന്നസമയത്ത്, പെൻ‌സിൽ‌വാനിയയിലെ ഈറിയിലെ സ്റ്റേജിൽ ഇന്ദ്രജാല പ്രകടനം നടത്തുന്നതിനായി പ്രത്യക്ഷപ്പെടുന്നതിന് ആഴ്ചകൾക്ക് മുമ്പായി മെഡ്‌ലി അദ്ദേഹത്തിന്റെയുടത്ത് എത്തി.
വേദിയിൽ കുഴൽവാദ്യം വായിച്ച അവർ മാജിക് വ്യവസായത്തെക്കുറിച്ച് പഠിക്കുവാൻ ആരംഭിച്ചു.
കെല്ലറും മെഡ്‌ലിയും 1887 നവംബർ 1 ന് മിഷിഗണിലെ കലമാസുവിലുള്ള ഒരു പള്ളിയിൽ വച്ച് വിവാഹിതരായി.
തുടർന്നുള്ള വർഷങ്ങളിൽ കെല്ലറിന്റെ ഷോകളിൽ അവർ ഒരു പ്രധാന പങ്ക് വഹിക്കുകയും- വരാനിരിക്കുന്ന പല ഇന്ദ്രജാല പ്രകടനങ്ങളിലും അവർ തന്റേതായ ഒരു പങ്കുവഹിച്ചുവെന്ന് മാത്രമല്ല, ഈ ഷോകൾക്ക് സംഗീതം നൽകുന്നതിലും ശ്രദ്ധിച്ചിരുന്നു.
1891 ഒക്ടോബറിൽ കെല്ലർ ഫിലാഡൽഫിയയിലേക്ക് മടങ്ങിപ്പോകുകയും തന്റെ രണ്ടാമത്തെ ഈജിപ്ഷ്യൻ ഹാൾ ചെസ്റ്റ്നട്ട് സ്ട്രീറ്റിലുള്ള കൺസേർട്ട് ഹാളിൽ തുറക്കുകയും ചെയ്തു.
1892 ഏപ്രിൽ 30 ന് കെല്ലർ തന്റെ രണ്ടാമത്തെ ഈജിപ്ഷ്യൻ ഹാളിന്റെ പ്രവർത്തനം ഏഴുമാസത്തെ വിജയകരമായ ഷോകളോടെ അവസാനിപ്പിച്ചു.
കെല്ലർ വിദേശത്തായിരുന്ന കാലഘട്ടത്തിൽ മറ്റൊരു മാന്ത്രികനായ അലക്സാണ്ടർ ഹെർമാൻ പ്രശസ്തനായി ഉയർന്നു വരുകയും അമേരിക്കയിലേക്ക് മടങ്ങിയപ്പോൾ കെല്ലർ അയാളെ ഒരു എതിരാളിയുമായി കാണുകയും ചെയ്തു.
കെല്ലറുടെ ചെപ്പടിവിദ്യകളുടെ ന്യൂനതകളെ ഹെർമാൻ പലപ്പോഴും വിമർശിക്കുകയും പകരം മെക്കാനിക്കൽ തന്ത്രങ്ങൾ ഉപയോഗിക്കുന്നതാണ് താൻ ഇഷ്ടപ്പെടുന്നതെന്നും അവകാശപ്പെടുകയും ചെയ്തു.
ചെപ്പടിവിദ്യകളുടെ അഭാവം ഉണ്ടായിരുന്നിട്ടും, കൺകെട്ടു വിദ്യയിൽ കെല്ലർ അതീവ നിപുണനായിരുന്നു.
പിൽക്കാല ജീവിതം കെല്ലർ ഹാരി ഹൗഡിനി യോടൊപ്പം 1915 ൽ
കെല്ലർ 1908-ൽ തൊഴിലിൽനിന്ന് വിരമിക്കുകയും ഹോവാർഡ് തർസ്റ്റണെ അദ്ദേഹത്തിന്റെ പിൻഗാമിയാകാൻ അനുവദിക്കുകയും ചെയ്തു.
ഫ്രാൻസിലെ പാരീസിൽ അവധിക്കാലത്ത് ചീട്ടിലെ തന്ത്രങ്ങൾ ചെയ്തിരുന്ന കാലത്താണ് തർസ്റ്റണെ കെല്ലർ കണ്ടുമുട്ടിയത്.
മേരിലാൻഡിലെ ബാൾട്ടിമോറിലുള്ള ഫോർഡ് തിയേറ്ററിലാണ് കെല്ലർ തന്റെ അവസാന ഷോ നടത്തിയത്.
കെല്ലർ ഒടുവിൽ കാലിഫോർണിയയിലെ ലോസ് ഏഞ്ചൽസിലുള്ള വീട്ടിലേക്ക് താമസം മാറി.
കെല്ലറുടെ ഭാര്യ രണ്ടു വർഷത്തിനുശേഷം മരിച്ചു.
കെല്ലറെ പലപ്പോഴും മറ്റ് ജാലവിദ്യക്കാർ സന്ദർശിക്കാറുണ്ടായിരുന്നു, പ്രത്യേകിച്ച് ഹാരി ഹൗഡിനി ഉൾപ്പെടെയുള്ളവർ.
1917 നവംബർ 11 ന്, ഒരു ജർമ്മൻ യു-ബോട്ട് (ലോകമഹായുദ്ധത്തിന്റെ ആദ്യത്തെ അമേരിക്കൻ നാശനഷ്ടങ്ങളായി കണക്കാക്കപ്പെടുന്ന) ആക്രമണത്തിൽ യു‌എസ്‌എസ് ആന്റിലീസ് മുങ്ങിയ സംഭവത്തിൽ മരണമടഞ്ഞവരുടെ കുടുംബങ്ങൾക്ക് പ്രയോജനപ്പെടുന്നതിനായി ഹൌഡിനിയുമായി ചേർന്ന് സൊസൈറ്റി ഓഫ് അമേരിക്കൻ മജീഷ്യൻസ് എന്ന സംഘടനയ്ക്കായി അദ്ദേഹം ഒരു ഷോ അവതരിപ്പിച്ചു.
വിരമിക്കലിനുശേഷം ഒരു ഷോ കൂടി അവതരിപ്പിക്കാൻ ഹാരി ഹൌഡിനി കെല്ലറെ പ്രേരിപ്പിച്ചു.
അക്കാലത്തെ ഏറ്റവും വലിയ സ്റ്റേജായ ന്യൂയോർക്കിലെ ഹിപ്പോഡ്രോമിലാണ് ഈ ഷോ നടന്നത്.
കെല്ലറുടെ പ്രകടനത്തിനുശേഷം, അദ്ദേഹം പോകാൻ തുടങ്ങി, പക്ഷേ ഹൌഡിനി അദ്ദേഹത്തെ തടഞ്ഞുകൊണ്ടുപറഞ്ഞു, " അമേരിക്കയിലെ ഏറ്റവും വലിയ മാന്ത്രികനെ തന്റെ അവസാന പൊതു പ്രകടനത്തിന് ശേഷം വിജയാരവത്തോടെ കൊണ്ടുപോകണം".
സൊസൈറ്റി ഓഫ് അമേരിക്കൻ മജീഷ്യൻസിലെ അംഗങ്ങൾ കെല്ലറിനെ ഒരു പല്ലക്കിന്റെ ഇരിപ്പിടത്തിലേക്ക് കയറ്റിയിരുത്തി.
125-അംഗ ഹിപ്പോഡ്രോം ഓർക്കസ്ട്ര ടീം "ഓൾഡ് ലാംഗ് സെയ്ൻ" ആലപിക്കവേ കെല്ലർ ഉപവിഷ്ടനായിരുന്ന പല്ലക്ക് സാവധാനം വേദിയിൽനിന്ന് എടുത്തു കൊണ്ടു പോകപ്പെട്ടു.
വിരമിച്ചതിനുശേഷം കെല്ലർ വിശ്രമജീവിതം നയിക്കവേ 1922 മാർച്ച് 3 ന് പകർച്ചപ്പനി മൂലമുണ്ടായ ശ്വാസകോശ സംബന്ധമായ രക്തസ്രാവത്തെത്തുടർന്ന് നിന്ന് മരണമടഞ്ഞു.
ലോസ് ഏഞ്ചൽസിലെ ഏഞ്ചലസ്-റോസെഡേൽ സെമിത്തേരിയിൽ അദ്ദേഹത്തിന്റെ ശവസംസ്കാരം നടന്നു.
ഹാരി ചാപ്പിൻ ഇംഗ്ലീഷ് വിലാസം https://ml.wikipedia.org/wiki/Harry_Chapin
ഒരു അമേരിക്കൻ ഗായകനും ഗാനരചയിതാവും മനുഷ്യസ്‌നേഹിയുമാണ് ഹരോൾഡ് ഫോർസ്റ്റർ ചാപ്പിൻ (ഡിസംബർ 7, 1942 - ജൂലൈ 16, 1981).
അദ്ദേഹത്തിന്റെ ഫോക്ക് റോക്ക്, പോപ്പ് റോക്ക് ഗാനങ്ങൾ ഏറ്റവും നന്നായി അറിയപ്പെടുന്നു.
1970 കളിൽ ലോകവ്യാപകമായി വിജയം നേടിയ അദ്ദേഹം ഏറ്റവും ജനപ്രിയ കലാകാരന്മാരിൽ ഒരാളായും ഏറ്റവും ഉയർന്ന പ്രതിഫലം വാങ്ങുന്ന പ്രകടനക്കാരനായും മാറി.
അമേരിക്കൻ ഐക്യനാടുകളിലെ മികച്ച ചാർട്ടിംഗ് സംഗീത കലാകാരന്മാരിൽ ഒരാളാണ് ചാപ്പിൻ.
ഗ്രാമി അവാർഡ് നേടിയ കലാകാരനും ഗ്രാമി ഹാൾ ഓഫ് ഫെയിം ഇൻഡക്റ്റീയുമായ ചാപിൻ ലോകമെമ്പാടും 16 ദശലക്ഷത്തിലധികം റെക്കോർഡുകൾ വിറ്റു.
സംഗീത ചരിത്രത്തിലെ ഏറ്റവും പ്രിയങ്കരനായ പാട്ടുകാരനായി അദ്ദേഹത്തെ വിശേഷിപ്പിച്ചു.
1972 മുതൽ 1981 വരെ മരണം വരെ മൊത്തം 11 ആൽബങ്ങൾ ചാപ്പിൻ റെക്കോർഡുചെയ്‌തു.
അദ്ദേഹം പുറത്തിറക്കിയ 14 സിംഗിൾസും ഒരു ദേശീയ സംഗീത ചാർട്ടിലെങ്കിലും ഹിറ്റായി.
സമർപ്പിത മനുഷ്യസ്‌നേഹി എന്ന നിലയിൽ ലോക പട്ടിണി അവസാനിപ്പിക്കാൻ ചാപ്പിൻ പോരാടി.
1977 ൽ ലോക വിശപ്പിനെക്കുറിച്ചുള്ള പ്രസിഡൻഷ്യൽ കമ്മീഷൻ രൂപീകരിക്കുന്നതിൽ പ്രധാന പങ്കാളിയായിരുന്നു അദ്ദേഹം.
1970 കളിലെ ഏറ്റവും രാഷ്ട്രീയവും സാമൂഹികവുമായ അമേരിക്കൻ പ്രവർത്തകനായിരുന്നു ചാപ്പിൻ.
മാനുഷിക പ്രവർത്തനങ്ങൾക്ക് 1987 ൽ ചാപ്പിന് മരണാനന്തരം കോൺഗ്രഷ്യണൽ ഗോൾഡ് മെഡൽ ലഭിച്ചു.
അവലംബം പുറംകണ്ണികൾ Archives at Location Library of Congress Source Harry Chapin papers, circa 1942-1981 How to use archival material Wikimedia Commons has media related to Harry Chapin .
ഔദ്യോഗിക വെബ്സൈറ്റ് – run by Chapin family Harry Chapin Foundation ഹാരി ചാപ്പിൻ at AllMusic ഇന്റർനെറ്റ് മൂവി ഡാറ്റാബേസിൽ നിന്ന് Harry Chapin Harry Chapin (founder) page on Long Island Cares/Harry Chapin Food Bank website Archived 2013-04-24 at the Wayback Machine .
Harry Chapin's Friends - Started in 1998 - Stories memories of Harry Chapin's influences on his fans .
HarryChapin.com – a fan site Harry Chapin at classicbands.com – Contains details about the accident that took his life World Hunger Year website Harry Chapin: The Howie Fields years – Chapin drummer's archival site, 1975–1981
ഹാരി പോട്ടർ (ചലച്ചിത്ര പരമ്പര)
ജെ കെ റൗളിങ്ങിന്റെ അതേ പേരിലുള്ള നോവലുകളെ അടിസ്ഥാനമാക്കിയുള്ള ചലച്ചിത്ര പരമ്പരയാണ് ഹാരി പോട്ടർ .
വാർണർ ബ്രദേഴ്‌സ് ആണ് സീരീസ് നിർമ്മിച്ച് വിതരണം ചെയ്തത്.
ഹാരി പോട്ടർ ആന്റ് ദി ഫിലോസഫേഴ്‌സ് സ്റ്റോൺ (2001) എന്ന ആദ്യ ചിത്രം മുതൽ ഹാരി പോട്ടർ ആൻഡ് ദ ഡെത്ത്‌ലി ഹാലോസ് - ഭാഗം 2 (2011) വരെ എട്ട് സിനിമകളാണ് ഈ ഫാന്റസി ചലച്ചിത്ര പരമ്പരയിൽ ഉൾപ്പെടുന്നത്.
അഞ്ച് സിനിമകളുടെ പരമ്പരയായി പദ്ധതിയിട്ടിരിക്കുന്ന ഒരു സ്പിൻ-ഓഫ് പ്രീക്വൽ ചലച്ചിത്ര പരമ്പര ഫന്റാസ്റ്റിക് ബീസ്റ്റ്സ്, വെയർ ടു ഫൈൻഡ് ദം (2016) എന്ന ചിത്രത്തോടെ ആരംഭിച്ചു.
ഹാരി പോട്ടർ കഥകൾക്കു പുറത്ത്, അതിൽ പറയുന്ന മാന്ത്രിക ലോകത്തിന്റെ മറ്റു കഥകൾ കൂടി പറയുന്ന വിസാർഡിംഗ് വേൾഡ് എന്ന മീഡിയ ഫ്രാഞ്ചൈസിയുടെ തുടക്കം കുറിച്ചത് ഈ ചലച്ചിത്രത്തിലൂടെയാണ്.
ഡേവിഡ് ഹേമാനാണ് ഈ പരമ്പര പ്രധാനമായും നിർമ്മിച്ചത്.
ഡാനിയൽ റാഡ്ക്ലിഫ് , റൂപർട്ട് ഗ്രിന്റ്, എമ്മ വാട്സൺ എന്നീ അഭിനേതാക്കൾ ഹാരി പോട്ടർ, റോൺ വീസ്‌ലി , ഹെർമയോണി ഗ്രേഞ്ചർ എന്നീ മൂന്ന് പ്രധാന കഥാപാത്രങ്ങളായി അഭിനയിച്ചു.
നാല് സംവിധായകരാണ് ഈ ചലച്ചിത്ര പരമ്പരയിലെ ചിത്രങ്ങൾ സംവിധാനം ചെയ്തത്: ക്രിസ് കൊളംബസ്, അൽഫോൺസോ ക്യൂറോൺ , മൈക്ക് ന്യൂവെൽ, ഡേവിഡ് യേറ്റ്സ് .
ഹാരി പോട്ടർ ആൻഡ് ദി ഓർഡർ ഓഫ് ദി ഫീനിക്‌സിന് (2007) ഒഴികെ മറ്റെല്ലാ ചിത്രങ്ങൾക്കും തിരക്കഥ എഴുതിയത് സ്റ്റീവ് ക്ലോവ്സാണ്; ഓർഡർ ഓഫ് ദി ഫീനിക്സിന്റെത് എഴുതിയത് മൈക്കൽ ഗോൾഡൻബെർഗും.
പത്ത് വർഷത്തിലേറെയെടുത്താണ് ഈ ചിത്രങ്ങളുടെ നിർമ്മാണം പൂർത്തിയായത്.
തന്റെ ബദ്ധശത്രുവായ ലോർഡ് വോൾഡ്‌മോർട്ടിനെ മറികടക്കാനുള്ള ഹാരിയുടെ യാത്രയാണ് പരമ്പരയുടെ ഇതിവൃത്തം.
കുറിപ്പുകൾ ↑ ↑ ↑ ↑ ↑ 1 2 ↑
ഹാരി പോട്ടർ ആന്റ് ദ ഓർഡർ ഓഫ് ദ ഫീനിക്സ് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Harry_Potter_and_the_Order_of_the_Phoenix_(film)
മിഖായേൽ ഗോൾഡെൻബർഗിന്റെ രചനയിൽ ഡേവിഡ് യേറ്റ്സ് സംവിധാനം ചെയ്ത് വാർണർ ബ്രോസ് വിതരണത്തിച്ച ഒരു ചലച്ചിത്രമാണ് ഹാരി പോട്ടർ ആന്റ് ദ ഓർഡർ ഓഫ് ദ ഫീനിക്സ് .
ഹാരി പോട്ടർ പരമ്പരയിൽ അഞ്ചാമത്തേതും ജെ.കെ. റൗളിംഗിന്റെ ഇതേ പേരിലുള്ള നോവലിന്റെ ചലച്ചിത്രാവിഷ്കാരവും കൂടിയാണീ ചലച്ചിത്രം.
നിർമ്മാണം ഡേവിഡ് ഹേമാനും ഡേവിഡ് ബാറോണും ചേർന്നായിരുന്നു.
ഹാരി പോട്ടറുടെ ഹോഗ്വാർട്ട്സിലെ അഞ്ചാം വർഷത്തെ കുറിച്ച് പ്രതിപാദിക്കുന്ന ഈ ചലച്ചിത്രത്തിൽ മുൻ ചലച്ചിത്രങ്ങളിലേതു പോലെ ഡാനിയൽ റാഡ്ക്ലിഫ് , ഹാരി പോട്ടർ എന്ന കേന്ദ്രകഥാപാത്രത്തെ അവതരിപ്പിക്കുമ്പോൾ റൂപെർട്ട് ഗ്രിന്റും എമ്മ വാട്സണും ഹാരിയുടെ സുഹൃത്തുക്കളായ റോൺ വീസ്‌ലിയെയും ഹെർമിയോണി ഗ്രേഞ്ചറിനെയും അവതരിപ്പിച്ചിരിക്കുന്നു.
അഭിനേതാക്കൾ ഡാനിയൽ റാഡ്ക്ലിഫ് - ഹാരി പോട്ടർ റൂപെർട്ട് ഗ്രിന്റ് - റോൺ വീസ്‌ലി എമ്മ വാട്സൺ - ഹെർമിയോണി ഗ്രേഞ്ചർ ഹെലേന ബോൺഹാം കാർട്ടർ - ബെലാട്രിക്സ് ലെസ്ട്രേഞ്ച് റോബി കോൾട്രാൻ - റുബിയസ് ഹാഗ്രിഡ് വാർവിക്ക് ഡേവിസ് - ഫിലിയസ് ഫ്ലിറ്റ്വിക്ക് റാൽഫ് ഫിയെൻസ് - ലോർഡ് വോൾഡമോട്ട് മൈക്കൽ ഗാംബോൺ - ആൽബസ് ഡംബിൾഡോർ ബ്രെൻഡൻ ഗ്ലീസൺ - മാഡ്-ഐ മൂഡി റിച്ചാർഡ് ഗ്രിഫിത്ത്സ് - വെർനോൺ ഡഴ്സ്ലീ ജേസൺ ഇസാക്സ് - ലൂസിയസ് മാൽഫോയ് ഗാരി ഓൾഡ്മാൻ - സിറിയസ് ബ്ലാക്ക് അലൻ റിക്മാൻ - സെർവിയസ് സ്നേപ് ഫിയോണ ഷാ - പെറ്റൂണിയ ഡഴ്സ്ലീ മാഗി സ്മിത്ത് - മിനെർവ മക്കൊൻഗാൽ ഇമെൽഡ സ്റ്റോൻഡൺ - ഡോളോറെസ് അംബ്രിഡ്ജ് ഡേവിഡ് ത്യൂലിസ് - റീമസ് ലൂപിൻ എമ്മ തോംസൺ - സൈബിൽ ട്രിലോണി ജൂലീ വാൾട്ടേഴ്സ് - മോളി വീസ്‌ലി അവലംബം പുറം കണ്ണികൾ ഔദ്യോഗിക വെബ്സൈറ്റ് ഹാരി പോട്ടർ ആന്റ് ദ ഓർഡർ ഓഫ് ദ ഫീനിക്സ് ഇന്റർനെറ്റ് മൂവി ഡാറ്റാബേസിൽ ഹാരി പോട്ടർ ആന്റ് ദ ഓർഡർ ഓഫ് ദ ഫീനിക്സ് ഓൾമുവീയിൽ ബോക്സ് ഓഫീസ് മോജോയിൽ നിന്ന് ഹാരി പോട്ടർ ആന്റ് ദ ഓർഡർ ഓഫ് ദ ഫീനിക്സ് റോട്ടൻ ടൊമാറ്റോസിൽ നിന്ന് ഹാരി പോട്ടർ ആന്റ് ദ ഓർഡർ ഓഫ് ദ ഫീനിക്സ്
ഹാരി നെൽസൺ പിൽസ്ബറി
അമേരിക്കൻ ചെസ്സ്കളിക്കാരനായിരുന്നു ഹാരി നെൽസൺ പിൽസ്ബറി (ഡിസം: 5, 1872 – ജൂൺ 17, 1906)   ആരംഭിച്ച് കുറച്ചുകാലം മാത്രം ചെസ്സ് രംഗത്ത് സജീവമായിരുന്ന ഒരു പ്രതിഭയായിരുന്നു  അദ്ദേഹം .
ഹാസ്റ്റിങ്ങ്സ് ടൂർണമെന്റിൽ മുൻ നിരക്കളിക്കാരെ പിന്തള്ളി ഒന്നാം സ്ഥാനം നേടിയതാണ് അദ്ദേഹത്തിന്റെ മികച്ച വിജയം.
കൂടാതെ ബോർഡുകാണാതെയുള്ള ചെസ്സ് കളിയിലും പിൽസ്ബറി പ്രഗല്ഭനായിരുന്നു, മികച്ച ഓർമ്മശക്തിയ്ക്കുമുടമായിരുന്ന അദ്ദേഹം  പ്രേക്ഷകർക്കുമുന്നിൽ  അതു സംബന്ധിച്ച ചില പ്രകടനങ്ങളും പിൽസ്ബറി നടത്തുമായിരുന്നു.
1897 ലെ അമേരിക്കൻ ചെസ്സ് ദേശീയ ചാമ്പ്യനുമായിരുന്നു പിൽസ്ബറി.
പുറംകണ്ണികൾ ഹാരി നെൽസൺ പിൽസ്ബറി player profile at ChessGames.com Edward Winter , Pillsbury's Torment (2002, updated 2005) The Boston Globe article A New Grave Marker with Reunited Family
ഹാരി പോട്ടർ ആന്റ് ദ ഗോബ്ലറ്റ് ഓഫ് ഫയർ ഇംഗ്ലീഷ് വിലാസം https://ml.wikipedia.org/wiki/Harry_Potter_and_the_Goblet_of_Fire
ജെ.കെ. റൗളിങ് എഴുതിയ ഹാരി പോട്ടർ പരമ്പരയിലെ നാലാമത്തെ പുസ്തകമാണ് ഹാരി പോട്ടർ ആന്റ് ദ ഗോബ്ലറ്റ് ഓഫ് ഫയർ .
2000 , ജൂലൈ 8 -ന് വൻ പ്രചാരണത്തോടെ പ്രസിദ്ധീകരിക്കപ്പെട്ടു.
കഥയിൽ ഒരാൾ കൊല്ലപ്പെടും എന്ന് പ്രസിദ്ധീകരണത്തിനു മുമ്പേ റൗളിങ് നടത്തിയ പ്രസ്താവന ഈ പുസ്തകം കൂടുതൽ ശ്രദ്ധിക്കപ്പെടാൻ കാരണമായി.
2001 -ലെ ഹ്യൂഗോ അവാർഡ് നേടി.
ലോകമൊട്ടാകെ ഇതിന്റെ 6.6 കോടി പതിപ്പുകൾ വിറ്റഴിഞ്ഞിട്ടുണ്ട്.
അത് 2005 നവംബർ 18 -ന് ലോകവ്യാപകമായി പുറത്തിറങ്ങി.
ഹെർമൻ കല്ലൻബാഷ് ഇംഗ്ലീഷ് വിലാസം https://ml.wikipedia.org/wiki/Hermann_Kallenbach മഹാത്മാഗാന്ധിi , സോണിയ ഷ്ലീസിൻ, ഹെർമൻ കല്ലൻബാഷ്
ദക്ഷിണാഫ്രിക്കൻ ജീവിതകാലത്ത് ഗാന്ധിജിയുടെ അടുത്ത സുഹൃത്തായിരുന്നു കല്ലൻബാഷ് (1871–1945).
ജർമ്മനിയിൽ ജനിച്ച ജൂത വംശജനായ ആർക്കിടെക്റ്റായിരുന്നു.
അതി സമ്പന്നനായിരുന്ന കല്ലൻബാഷ് ജൊഹന്നാസ് ബർഗിൽ ഗാന്ധിജിക്ക് സംഭാവന ചെയ്ത ആയിരം ഏക്കർ സ്ഥലത്താണ് ടോൾസ്റ്റോയിഫാം സ്ഥാപിച്ചത്.
ഗാന്ധിജിയുടെ ആശയങ്ങളിലും ജീവിതരീതിയിലും ആകൃഷ്ടനായിത്തീർന്ന അദ്ദേഹം പിന്നീട് ലളിതജീവതവും സസ്യഭക്ഷണവും ശീലമാക്കി.
സത്യാഗ്രഹത്തെ ഒരു സമരരൂപമാക്കി ഗാന്ധിജി വികസിപ്പിച്ച 1914 ൽ കല്ലെൻബാഷ് അദ്ദേഹത്തിന്റെ സന്തത സഹചാരിയായിരുന്നു.
എന്നാൽ ഇരുവരും തമ്മിലുള്ള ബന്ധത്തെക്കുറിച്ച് ചില തെറ്റുധാരണകളും പടർന്നിരുന്നു.
കല്ലൻബാഷ് രേഖകൾ
രാഷ്ട്രപിതാവ് മഹാത്മാഗാന്ധിയും സുഹൃത്ത് ഹെർമൻ കല്ലൻബാഷും തമ്മിലുള്ള ബന്ധത്തെക്കുറിച്ച് വിലപ്പെട്ട സൂചനകൾ നൽകുന്ന രേഖകൾ ഇന്ത്യ ലേലക്കമ്പനിയായ സോത്ബിയിൽ നിന്ന് വാങ്ങുന്നതിനുള്ള കരാറിൽ സാംസ്‌കാരിക മന്ത്രാലയം ഒപ്പുവെച്ചു.
2012 ജൂലായ് 10-ന് ഇവ ലേലം ചെയ്യുമെന്ന് സോത്ബി പ്രഖ്യാപിച്ചതിന് പിന്നാലെയാണ് ഇന്ത്യാ ഗവൺമെന്റ് ഇതുവാങ്ങാൻ തീരുമാനിച്ചത്.
ഔദ്യോഗികമായി പ്രഖ്യാപിച്ചില്ലെങ്കിലും നാലുകോടി രൂപ മുതൽ ആറ് കോടി രൂപ വരെ പ്രതിഫലം നൽകിയാണ് സർക്കാർ രേഖകൾ സ്വന്തമാക്കുന്നതെന്നാണ് സൂചന.
ഇരുവരും തമ്മിലുള്ള ബന്ധത്തെക്കുറിച്ച് ആഴത്തിലുള്ള അറിവും വ്യക്തതയും വരുത്താൻ രേഖകൾ സഹായിക്കുമെന്നാണ് കരുതുന്നത്.
ഗാന്ധിജിയുടെ ദക്ഷിണാഫ്രിക്കൻ ജീവിതത്തെക്കുറിച്ചും രേഖകൾ കൂടുതൽ വിവരങ്ങൾ നൽകും.
ലണ്ടനിൽ നിന്നെത്തിക്കുന്ന രേഖകൾ ഡൽഹിയിലെ നാഷണൽ ആർക്കൈവ്‌സിൽ സൂക്ഷിക്കും.
ലേലം
മഹാത്മാഗാന്ധിയുടെ ദക്ഷിണാഫ്രിക്കയിലെ ജീവിതത്തിലേക്ക് വെളിച്ചംവീശുന്ന എഴുത്തുകളും ചിത്രങ്ങളുമടങ്ങുന്ന ശേഖരം 2012 ജൂലൈയിൽ ലേലംചെയ്യാൻ സോത്ബീസ് ലേല കമ്പനി പദ്ധതിയിട്ടിരുന്നു.
എന്നാൽ അവ ലേലത്തിൽനിന്ന് പിൻവലിച്ചതായി പിന്നീട് സോത്ബീസ്  വ്യക്തമാക്കി.
ഈ ശേഖരം വാങ്ങുന്നതു സംബന്ധിച്ച് സോത്ബീസുമായി ഇന്ത്യൻ സർക്കാർ കരാറിൽ ഒപ്പുവെച്ചു.
കല്ലൻബാഷിന്റെ കൈവശമുണ്ടായിരുന്ന രേഖകൾ അദ്ദേഹത്തിന്റെ അനന്തരവന്റെ മകൻ ഇസാ സരിദാണ് ലേലത്തിനുവെച്ചത്.
ഈ ശേഖരത്തിന് 50 ലക്ഷം ഡോളർ വേണമെന്നാണ് സരിദ് കുടുംബം ആവശ്യപ്പെട്ടിരുന്നത്.
എന്നാൽ ഇത്രയും വലിയ തുക നൽകാനാവില്ലെന്ന് സർക്കാറിനുവേണ്ടി ഇടപെട്ടവർ വ്യക്തമാക്കി.
അങ്ങനെയാണ് 12.8 ലക്ഷം ഡോളറിന് (8,25,250 പൗണ്ട്) ഇടപാട് നടന്നത്.
നാഷണൽ ആർക്കൈവസ് ഡയരക്ടർജനറൽ പ്രൊഫ. മുഷിറുൽ ഹസ്സന്റെ നേതൃത്വത്തിലുള്ള വിദഗ്ദ്ധ സംഘമാണ് രേഖകളുടെ ആധികാരികത ഉറപ്പുവരുത്തിയത്.
ഈ രേഖകൾ ഇന്ത്യയുടെ നാഷണൽ ആർക്കൈവ്‌സിൽ ഇവ സൂക്ഷിക്കും.
പുസ്തക നിരോധനം
പുലിറ്റ്സർ ജേതാവായ ജോസഫ് ലെലിവെൽഡ് രചിച്ച ഗ്രേറ്റ് സോൾ: മഹാത്മാഗാന്ധി ആൻഡ് ഹിസ് സ്ട്രഗിൾ വിത്ത് ഇന്ത്യ ' എന്ന ഗ്രന്ഥം ഗാന്ധിജിയെ സ്വവർഗാനുരാഗിയായി ചിത്രീകരിക്കുന്നുവെന്നാണ് ആരോപണമുയർന്നതിനെത്തുടർന്ന് ഗുജറാത്ത് സർക്കാർ നിരോധിച്ചു. അവലംബം ↑ http://www.dnaindia.com/lifestyle/report_who-was-hermann-kallenbach_1527719 ↑ ↑ ↑ {{ cite web }} : Check | url= value ( help ) Further reading Surendra Bhana, "Tolstoy Farm, A Satyagrahi's Battle Ground," Journal of Indian History, 1979, Vol.
57 Issue 2/3, p431-440.
Journal of Indian History, 1979, Vol.
57 Issue 2/3, pp 431-440 Shimon Lev, Soulmates, The Story of Mahatma Gandhi and Hermann Kallenbach, Orient BlackSwan, 2012
ഹെർമൻ ഗോറിങ് ഇംഗ്ലീഷ് വിലാസം https://ml.wikipedia.org/wiki/Hermann_G%C3%B6ring ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഹെർമൻ ഗോറിങ്
നാസി നേതാവും, പട്ടാളമേധാവിയുമായിരുന്നു ഹെർമൻ ഗോറിങ് (30 ആഗസ്ത് 1932 – 23 ഏപ്രിൽ 1945).
ഹിറ്റ്ലർ കഴിഞ്ഞാൽ നാസിജർമനിയിലെ രണ്ടാമനായി ഗണിക്കട്ടിരുന്ന ഗോറിങ് ആണ് 1933ൽ ഗെസ്റ്റപ്പോ സ്താപിച്ചത്.
യുദ്ധത്തിൽ ജർമനി തിരിച്ചടികൽ നേരിടാൻ തുടങ്ങിയതോടെ ഗോറിങ് ഹിറ്റ്ലറുമായി അകന്നുതുടങ്ങി.
തന്നെ അധികാരഭ്രഷ്ടനാക്കാൻ  ഗോറിങ് കരുക്കൾ നീക്കുന്നുണ്ടെന്നുകരുതിയ ഹിറ്റ്ലർ 1945ൽ ഗോറിങിനെ പാർട്ടിയിൽ നിന്നും മാറ്റാനും അറസ്റ്റ് ചെയ്യാനും ഉത്തരവിട്ടു.
രണ്ടാം ലോകമഹായുദ്ധാനന്തരം സഖ്യകക്ഷികളാൽ പിടിക്കപ്പെട്ട ഏറ്റവും വലിയ നാസി നേതാവായിരുന്നു ഹെർമൻ ഗോറിങ്.
കുറ്റക്കാരനെന്നു കണ്ടെത്തിയ ന്യൂറംബർഗിലെ അന്താരാഷ്ട്ര സൈനിക റ്റ്രിബ്യൂനൽ അയാൾക്ക് തൂക്കുമരം വിധിച്ചു.
പക്ഷെ ശിക്ഷ നടപ്പാക്കുന്നതിനു മണിക്കൂറുകൾക്കു മുന്നെ വിഷം കഴിച്ച് ഗോറിങ് ആത്മഹത്യ ചെയ്തു.
ജൂതവിരോധത്തെപ്പറ്റിയുള്ള ലേഖനപരമ്പരകളുടെ ഭാഗം ജൂതവിരോധം ജൂതചരിത്രത്തിന്റെ ഭാഗം ചരിത്രം നൾവഴി അവലംബം Manifestations Academic Arab Christian Economic Gaza War Islamic Holocaust denial Nation of Islam Nazi New Racial Religious Secondary Soviet Stalinist Worldwide Antisemitic canards Blood libel Deicide Dreyfus affair Host desecration Judeo-Bolshevism Jewish lobby Judeo-Masonism Kosher tax Rootless cosmopolitan Stab-in-the-back myth Well poisoning Z.O.G. conspiracy Antisemitic publications On the Jews and Their Lies La France juive Protocols of the Elders of Zion The International Jew Mein Kampf Zweites Buch The Secret Relationship Between Blacks and Jews The Turner Diaries Hunter (William Luther Pierce) Antisemitism on the Web Jew Watch Stormfront Persecution Boycotts Expulsions Ghettos in Europe Jewish hat Judensau Jewish quota Pogroms Segregation Spanish Inquisition The Holocaust Yellow badge Opposition UN Watch Anti-Defamation League Community Security Trust Fundamental Rights Agency (FRA) Philo-Semitism Stephen Roth Institute Wiener Library Southern Poverty Law Center (SPLC) Simon Wiesenthal Center (SWC) Union of Councils for Soviet Jews (UCSJ) Swedish Committee Against Antisemitism (SCAA) Yad Vashem Zionism Category ക സ തി അവലംബം
ഹെർമൻ എമിൽ ഫിഷർ ഇംഗ്ലീഷ് വിലാസം https://ml.wikipedia.org/wiki/Hermann_Emil_Fischer
ജർമ്മൻ രസതന്ത്രജ്ഞൻ ആയിരുന്നു ഹെർമൻ എമിൽ ഫിഷർ (Hermann Emil Louis Fischer ) - ( 9 ഒക്ടോബർ 1852 – 15 ജൂലൈ 1919) .
1902 ൽ പഞ്ചസാര , പ്യൂരിൻ തുടങ്ങിയവയിൽ നടത്തിയ പരീക്ഷണങ്ങൾക്ക് രസതന്ത്രത്തിനുള്ള നോബൽ സമ്മാനം ഇദ്ദേഹത്തിനു ലഭിച്ചു.
ഹെർമൻ മെൽവിൽ ഇംഗ്ലീഷ് വിലാസം https://ml.wikipedia.org/wiki/Herman_Melville
ഒരു അമേരിക്കൻ നോവലിസ്റ്റും ചെറുകഥാകൃത്തും, കവിയുമായിരുന്നു ഹെർമൻ മെൽവിൽ ( Herman Melville - ആഗസ്റ്റ് 1, 1819 – സെപ്തംബർ 28, 1891) .
ഹെർമൻ മെൽവിൻ 1819-ൽ ന്യുയോർക്കിൽ ജനിച്ചു.
72-മത്തെ വയസ്സിൽ ആരാലും ശ്രദ്ധിക്കപ്പെടാതെ തികച്ചും അപ്രശസ്തനായി അന്ന എന്ന നഗരത്തിൽ വച്ച് മരിച്ചു.
19-മത്തെ വയസ്സിൽ കപ്പൽ വേലക്കാരനായി ജോലിക്ക് ചേർന്ന അദ്ദേഹം, 21 വർഷത്തോളം കച്ചവട കപ്പലുകളിൽ തിമിംഗിലവേട്ടയുമായി കഴിഞ്ഞു.
പിന്നീടദ്ദേഹം സാഹിത്യ രചന തുടങ്ങി.
ആത്മകഥാപരമായ നാലു നോവലുകളും രണ്ടു യാത്രാവിവരണങ്ങളും ഒരു കവിതാ സമാഹാരവും പ്രസിദ്ധപ്പെടുത്തിയ മെൽവിന്റേതായുണ്ട്.
മൊബി ഡിക്ക് ഉൾപ്പെടെയുള്ള കൃതികളെല്ലാം വൻ പരാജയമായി.
മെൽവിന്റെ മരണത്തിനു മുപ്പതു വർഷത്തിനു ശേഷം പ്രസിദ്ധപ്പെടുത്തിയയതിന്റെ 71- മത്തെ വർഷം നോവലിന്റെയും നോവലിസ്റ്റിന്റെയും മഹത്ത്വം ലോകം തിരിച്ചറിഞ്ഞു.
ലോകചരിത്രത്തിലെ ഏറ്റവും മഹത്തായ 10 കൃതികളിൽ ഒന്നായി ലോകം ഇന്ന് മൊബി ഡിക്കിനെ വാഴ്ത്തുന്നു.
വിധി ഒരിക്കലും ദയവു കനിച്ചിട്ടില്ലാത്ത മെൽവിന്റെ വിശ്വോത്തര ക്ലാസിക്കാണ് മൊബി ഡിക്ക് .
1921 ൽ മൊബിഡിക് തിരിച്ചറിയപ്പെട്ടതിനു ശേഷം അവസാന കാലത്ത് അദ്ദേഹം രചിച്ച ' ബില്ലിബഡ് ' 1924 ൽ പുറത്തു വന്നു.
ജീവിതകാലത്ത് 'റ്റൈപ്പി' എന്ന ഒരു കൃതി മാത്രമാണു അൽപ്പമെങ്കിലും ശ്രദ്ധയാകർഷിച്ചത്.
മൊബി ഡിക്ക് ഉൾപ്പെടെയുള്ള സൃഷ്ടികൾ ലോകപ്രശംസ നേടുമ്പോളും അതു കാണാൻ വിധി മെൽവിനെ അനുവദിച്ചില്ല.
1891ൽ അദ്ദേഹം അന്തരിച്ചു.
ഹെർമൻ ബോട്ടൺബ്രച്ച് ഇംഗ്ലീഷ് വിലാസം https://ml.wikipedia.org/wiki/Hermann_Bottenbruch
ഒരു ജർമ്മൻ ഗണിത ശാസ്ത്രജ്ഞനും കമ്പ്യൂട്ടർ ശാസ്ത്രജ്ഞനുമാണ് ഹെർമൻ ബോട്ടൺബ്രച്ച് (ജനനം സെപ്റ്റംബർ 14, 1928).